РЕГЛАМЕНТ (ЕО, ЕВРАТОМ) № 672/2008 НА СЪВЕТА
от 8 юли 2008 година
за адаптиране на корекционните коефициенти, приложими към заплатите и пенсиите на длъжностните лица и другите служители на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Протокола за привилегиите и имунитетите на Европейските общности, и по-специално член 13 от него,
като взе предвид Правилника за длъжностните лица на Европейските общности и Условията за работа на другите служители на Европейските общности, предвидени в Регламент (ЕИО, Евратом, ЕОВС) № 259/68 на Съвета (1), и по-специално членове 63 и 64, член 65, параграф 2, член 82 и приложения VII, XI и XIII към посочения правилник, както и член 20, първа алинея, член 64 и член 92 от посочените условия,
като взе предвид предложението на Комисията,
като има предвид, че издръжката на живота се повиши значително в България, Естония, Латвия, Литва и Румъния в периода от юни до декември 2007 г. и че е уместно да се адаптират корекционните коефициенти, прилагани към заплатите на длъжностните лица и другите служители,
ПРИЕ НАСТОЯЩИЯ РЕГЛАМЕНТ:
Член 1
Считано от 16 ноември 2007 г. корекционните коефициенти, приложими съгласно член 64 от правилника към заплатите на длъжностните лица и другите служители, наети в една от държавите, посочени по-долу, са следните:
-
България 69,7;
-
Литва 77,4.
Член 2
Считано от 1 януари 2008 г. корекционните коефициенти, приложими съгласно член 64 от правилника към заплатите на длъжностните лица и другите служители, наети в една от държавите, посочени по-долу, са следните:
-
Естония 83,6;
-
Латвия 83,6;
-
Румъния 78,8.
Член 3
Считано от първия ден на месеца, следващ публикуването на настоящия регламент в Официален вестник на Европейския съюз, корекционните коефициенти, приложими съгласно приложение VII, член 17, параграф 3 от правилника при преместването на длъжностни лица и други служители са следните:
-
България 61,4;
-
Естония 80,8;
-
Латвия 78,8;
-
Литва 71,5;
-
Румъния 72,9.
Член 4
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юли 2008 година.